rejauldu/bengali-wikipedia huggingface dataset:
পাকিস্তান ক্রিকেট দল দুইটি টেস্ট ক্রিকেট খেলার জন্য অস্ট্রেলিয়া সফর করে, যা ডিসেম্বর ২০২৩ থেকে জানুয়ারি ২০২৪-এ অনুষ্ঠিত হয়।  দলীয় সদস্য  প্যাট কামিনস (অধি.)  ট্র্যাভিস হেড (সহ-অধি.)  স্টিভেন স্মিথ (সহ-অধি.)  অ্যালেক্স ক্যারি (উই.)  উসমান খাওয়াজা  ক্যামেরন গ্রিন  জশ হ্যাজলউড  ডেভিড ওয়ার্নার  নাথান লায়ন  মার্নাস লাবাসকাখনি  মিচেল মার্শ  মিচেল স্টার্ক  ল্যান্স মরিস   স্কট বোল্যান্ড শান মাসুদ (অধি.)  শাহিন শাহ আফ্রিদি (সহ-অধি.)  আবদুল্লাহ শফিক  আবরার আহমেদ  আমির জামাল   ইমাম-উল-হক  খুররম শহজাদ   নোমান আলি   ফাহিম আশরাফ  বাবর আজম  মির হামজা   মোহাম্মদ ওয়াসিম  মোহাম্মদ নওয়াজ  মোহাম্মদ রিজওয়ান (উই.)  সৌদ শাকিল  সরফরাজ আহমেদ (উই.)  সাজিদ খান  সরফরাজ আহমেদ (উই.)  সালমান আলি আগা  সাইম আইয়ুব   হাসান আলি  টেস্ট সিরিজ ১ম টেস্ট  ২য় টেস্ট  ৩য় টেস্ট  তথ্যসূত্র  বহিঃসংযোগ  বিষয়শ্রেণী:২০২৩-এ অস্ট্রেলীয় ক্রিকেট বিষয়শ্রেণী:২০২৩-এ পাকিস্তানি ক্রিকেট বিষয়শ্রেণী:২০২৩–২৪-এ আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তান ক্রিকেট দলের অস্ট্রেলিয়া সফর বিষয়শ্রেণী:আন্তর্জাতিক ক্রিকেট সফর
সৈয়দ নাজমুদ্দীন হাশেম (১ জুন ১৯২৫ – ১৮ জুলাই ১৯৯৯) বাংলাদেশী রাজনীতিবিদ, সাংবাদিক, আমলা, কূটনীতিক ও লেখক ছিলেন। তিনি প্রেসিডেন্ট হুসেইন মুহাম্মদ এরশাদের মন্ত্রিসভায় তথ্যমন্ত্রী হিসেবে দায়িত্ব পালন করেন।   প্রাথমিক জীবন  সৈয়দ নাজমুদ্দীন হাশেম ১ জুন ১৯২৫ সালে ঢাকায় জন্মগ্রহণ করেন। তার গ্রামের বাড়ি বৃহত্তর ফরিদপুর জেলার মধুখালি থানার অন্তর্গত মাকড়াইল গ্রামে। তিনি ঢাকার সেন্ট গ্রেগরিজ হাই স্কুল অ্যান্ড কলেজ থেকে ১৯৪২ সালে ম্যাট্রিকুলেশন ও ঢাকা ইন্টারমিডিয়েট কলেজ থেকে ১৯৪৪ সালে আই এ পাস করেন। কলকাতা প্রেসিডেন্সি কলেজের ইংরেজি বিভাগ থেকে তিনি ১৯৪৬ সালে বিএ পাস করেন।   কর্মজীবন  সৈয়দ নাজমুদ্দীন হাশেমের কর্মজীবনের শুরু সাংবাদিকতা দিয়ে। রেডিও পাকিস্তানে তিনি ১৯৪৮ থেকে ১৯৬২ সাল পর্যন্ত সম্প্রচারক ও বার্তা সম্পাদক ছিলেন। পাকিস্তান শিল্প উন্নয়ন ব্যাংকে ১৯৬২ থেকে ১৯৬৬ সাল পর্যন্ত তিনি মুখ্য জনসংযোগ কর্মকর্তা ছিলেন। রাওয়ালপিন্ডিস্থ ব্যুরো অব ন্যাশনাল রিসার্চ ও রিকন্সট্রাকশনে তিনি ১৯৬৬ থেকে ১৯৬৮ সাল পর্যন্ত উপ পরিচালক ছিলেন। তিনি পাকিস্তান কাউন্সিলে ১৯৭০ থেকে ১৯৭২ সাল পর্যন্ত নির্বাহী পরিচালক ছিলেন। বাংলাদেশ চলচ্চিত্র উন্নয়ন করপোরেশনে তিনি ১৯৭৪ থেকে ১৯৭৫ সাল পর্যন্ত ব্যবস্থাপনা পরিচালক ছিলেন। ১৯৭৫ সালে তিনি যুগ্মসচিব হিসেবে তথ্য মন্ত্রণালয়ে দায়িত্ব পালন করেন। পররাষ্ট্র মন্ত্রণালয়ের মহাপরিচালক হিসেবে ১৯৭৫-১৯৭৯ মেয়াদে দায়িত্ব পালন করেন।    কূটনৈতিক কর্মজীবন  সৈয়দ নাজমুদ্দীন হাশেম ১৯৬৮ থেকে ১৯৭০ সাল পর্যন্ত ফ্রান্সে পাকিস্তান দূতাবাসের প্রথম সচিব ছিলেন। তিনি  লন্ডনে বাংলাদেশ হাইকমিশনে ১৯৭৯ থেকে ১৯৮০ সাল পর্যন্ত প্রেস মিনিস্টার ছিলেন। ১৯৮০ থেকে ১৯৮২ সাল পর্যন্ত বাংলাদেশের রাষ্ট্রদূত হিসেবে বার্মায় ও বাংলাদেশের হাইকমিশনার হিসেবে সিঙ্গাপুরে দায়িত্ব পালন করেন। ১৯৮৪ থেকে ১৯৮৬ সাল পর্যন্ত বাংলাদেশের রাষ্ট্রদূত হিসেবে সোভিয়েত ইউনিয়ন, ফিনল্যান্ড ও মঙ্গোলিয়ায় দায়িত্ব পালন করেন।  রাজনৈতিক জীবন  সৈয়দ নাজমুদ্দীন হাশেম ২ জুলাই ১৯৮২ থেকে ৮ মার্চ ১৯৮৪ সাল পর্যন্ত এরশাদের মন্ত্রিসভায় তথ্যমন্ত্রী হিসেবে দায়িত্ব পালন করেন।   গ্রন্থ তালিকা  সৈয়দ নাজমুদ্দীন হাশেমের প্রকাশিত বইঃ-    মৃত্যু  সৈয়দ নাজমুদ্দীন হাশেম ১৮ জুলাই ১৯৯৯ সালে ঢাকায় মৃত্যুবরণ করেন।   তথ্যসূত্র    বহিঃসংযোগ    বাংলাপিডিয়ায় সৈয়দ নাজমুদ্দীন হাশেম  বিষয়শ্রেণী:১৯২৫-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বাংলাদেশী রাজনীতিবিদ বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশী লেখক বিষয়শ্রেণী:বাংলাদেশী সরকারি চাকরিজীবী বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের তথ্যমন্ত্রী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:বাংলাদেশের সাবেক মন্ত্রী বিষয়শ্রেণী:সিঙ্গাপুরে বাংলাদেশের হাই কমিশনার বিষয়শ্রেণী:ফিনল্যান্ডে বাংলাদেশের রাষ্ট্রদূত বিষয়শ্রেণী:মিয়ানমারে বাংলাদেশের রাষ্ট্রদূত বিষয়শ্রেণী:মঙ্গোলিয়ায় বাংলাদেশের রাষ্ট্রদূত বিষয়শ্রেণী:সোভিয়েত ইউনিয়নে বাংলাদেশের রাষ্ট্রদূত বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:ঢাকার ব্যক্তি বিষয়শ্রেণী:বাংলাদেশী পুরুষ লেখক
কাস্তেল নুওভ (; "নতুন দুর্গ"), মাচিও অ্যানজিওনো বলা হয় মাঝে মধ্যে (; "Angevin Keep"), এটি একটি মধ্যযুগীয় দুর্গ যা ইতালির ক্যাম্পানিয়ার মধ্য নেপলসের পিয়াজা মিউনিসিপিও এবং সিটি হল (পালাজো সান গিয়াকোমো) এর সামনে অবস্থিত। এর নৈসর্গিক অবস্থান এবং মনোমুগ্ধকর আকার দুর্গটিকে করে তোলে, প্রথম ১২৭৯ সালে নির্মিত হয়েছিল, যা শহরের প্রধান স্থাপত্য নিদর্শনগুলির মধ্যে একটি। এটি ১৮১৫ সাল পর্যন্ত নেপলস, আরাগন এবং স্পেনের রাজাদের জন্য একটি রাজকীয় আসন ছিল।  এটি নেপলিটান সোসাইটি অফ হোমল্যান্ড হিস্ট্রি এবং ইতালীয় রিসোরজিমেন্টোর ইতিহাসের জন্য ইনস্টিটিউটের নেপলস কমিটির সদর দপ্তর। কমপ্লেক্সে নাগরিক যাদুঘরও রয়েছে, যার মধ্যে প্যালাটাইন চ্যাপেল এবং প্রথম এবং দ্বিতীয় তলায় যাদুঘরের পথ রয়েছে।  তথ্যসূত্র  বহিঃসংযোগ   ক্যাসেল নুওভোর মাল্টিমিডিয়া ও তথ্য সম্পদ  বিষয়শ্রেণী:নেপলসের গথিক স্থাপত্য বিষয়শ্রেণী:নেপলসের দুর্গ বিষয়শ্রেণী:১২৮২-এ ইউরোপে প্রতিষ্ঠিত বিষয়শ্রেণী:নেপলসের দর্শনীয় স্থান
শ্রুন্স হল অস্ট্রিয়ার ফরার্লবের্গ রাজ্যের ব্লুন্ডেনৎস জেলার মন্টাফন উপত্যকায় অবস্থিত একটি পৌর এলাকা। ২০১৯ সালের ১লা জানুয়ারি মোতাবেক, এই এলাকার জনসংখ্যা প্রায় ৩৮৬৮ জন।  এর পশ্চিমে ফরার্লবের্গের সবচেয়ে জনপ্রিয় হাইকিং ও আরোহণযোগ্য পাহাড় জিম্বা অবস্থিত, যাকে "ফরার্লবের্গার মাটারহর্ন" নামে ডাকা হয়।  ভূগোল শ্রুন্স অস্ট্রিয়ার সর্ব পশ্চিমের অঞ্চল ফরার্লবের্গে রাজ্যের ব্লুডেনৎস জেলায় অবস্থিত। ইল নদীর শাখা নদী লিৎজের তীরবর্তী মন্টাফন উপত্যকায় অবস্থিত শ্রুন্সের আয়তন ৬৯০ মিটার। এই অঞ্চলের ৪৫.২ শতাংশ অঞ্চলে অরণ্য ও ১৮.১ শতাংশ অঞ্চলে পাহাড় রয়েছে।  এর উত্তরে বার্টোলমাবের্গ, পূর্বে সিলবের্টাল, দক্ষিণে গালেনকির্শ, এবং পশ্চিমে শাগুন্স। নিকটবর্তী শহর ব্লুডেনৎস এর থেকে ১২ কিমি দূরে অবস্থিত।  ইতিহাস "শ্রুন্স" নামের উৎপত্তি নিয়ে কয়েকটি প্রচলিত ব্যাখ্যা হল:Montafoner Heimatbuch (publisher Booth Montafon)  "শ্রুন্স" নামটি রোমান শব্দ থেকে এসেছে যা "আশেরান" থেকে উদ্ভূত, যার অর্থ "বিশালাকৃতির ম্যাপল"।  লাতিন শব্দ "আসেরোনিস" থেকে উদ্ভূত, যার অর্থ "ম্যাপল দিয়ে"।  লাতিন শব্দ "সেরুম" থেকে (রোমান "শেরুন"), যার অর্থ "ডেইরি" বা "দুগ্ধ প্রক্রিয়াজাতকরণ"।  অর্থনীতি শ্রুন্সের অর্থনীতির প্রধান উৎস কৃষি, গবাদিপশু পালন, ও ব্যবসা-বাণিজ্য। পর্যটন এই অঞ্চলের অর্থনীতিতে গুরুত্বপূর্ণ ভূমিকা পালন করে।  ১৯০০ সালের দিকে শ্রুন্সের ঘরবাড়ির সংখ্যা ছিল প্রায় ৩৫০ এবং প্রথম বিশ্বযুদ্ধ পরবর্তী তা বাড়তে থাকে। ১৯১০ সালে শ্রুন্সের জনসংখ্যা দাঁড়ায় ১,৬০০। ২০০৩ সালে শ্রুন্সে ১৩৯টি ব্যবসা প্রতিষ্ঠানে ১৫২৩ জন্য কর্মী ও ১৯৬ জন শিক্ষানবিশ কাজ করত। কর পরিশোধযোগ্য কর্মীর সংখ্যা ছিল ১৮৬১।  শিক্ষা শ্রুন্সে একটি প্লেগ্রুপ ও চারটি কিন্ডারগার্টেন, দুটি প্রাথমিক বিদ্যালয়, দুটি প্রধান স্কুল এবং একটি সঙ্গীত স্কুল রয়েছে।  তথ্যসূত্র  বহিঃসংযোগ   পরিসংখ্যান অস্ট্রিয়ায় শ্রুন্স  বিষয়শ্রেণী:ব্লুডেনৎস জেলা
ফ্রোজেন ২ (ইংরেজি: Frozen 2; অথবা Frozen II হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন  সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে  ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে।  সূচনা প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে।  শ্রেষ্ঠাংশে ক্রিস্টেন বেল – আনা ইডিনা মেনজেল – এলসা জনাথন গ্রফ – ক্রিস্টোফ জশ গ্যাড – ওলাফ স্যান্টিনো ফোন্টানা – হান্স ইভান রাশেল উড – গোরা স্টার্লিং কে. ব্রাউন – চিফ ডাকোটা  মুক্তি ফ্রোজেন ২ ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল।  তথ্যসূত্র  বহিঃসংযোগ  ওয়াল্ট ডিজনি অ্যানিমেশন স্টুডিওসে  ফ্রোজেন ২  বিষয়শ্রেণী:২০১৯-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১০-এর দশকের সিক্যুয়াল চলচ্চিত্র বিষয়শ্রেণী:ওয়াল্ট ডিজনি পিকচার্স চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:অ্যানিমেটেড নাট্য চলচ্চিত্র বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র বিষয়শ্রেণী:ত্রিমাত্রিক অ্যানিমেটেড চলচ্চিত্র বিষয়শ্রেণী:২০১৯-এর ত্রিমাত্রিক চলচ্চিত্র বিষয়শ্রেণী:২০১৯-এর কাল্পনিক চলচ্চিত্র
ফুটবল ক্লাব দ নাঁত আতলঁতিক (; গ্যালো: নুন্ত; সাধারণত এফসি নাঁত অথবা শুধুমাত্র নাঁত () নামে পরিচিত) হচ্ছে ব্রতানিয়ার নাঁত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৪৩ সালে প্রতিষ্ঠিত হয়েছে। ফুটবল ক্লাব নাঁত তাদের সকল হোম ম্যাচ নাঁতের লা বজোয়া-লুই ফঁতেনুয় খেলে থাকে; যার ধারণক্ষমতা হচ্ছে ৩৫,৩৩২। বর্তমানে এই ক্লাবের ম্যানেজারের দায়িত্ব পালন করছেন ক্রিস্তিয়াঁ গুরকুফ এবং সভাপতির দায়িত্ব পালন করছেন ওয়ালদেমার কিতা। ফরাসি রক্ষণভাগের খেলোয়াড় নিকোলাস পালোয়া এই ক্লাবের অধিনায়কের দায়িত্ব পালন করছেন।  নাঁত এপর্যন্ত ৮টি লীগ ১, ৩টি কুপ দে ফ্রান্স এবং ১টি কুপ দে লা লীগের জয়লাভ মাধ্যমে ফরাসি ফুটবলের অন্যতম সফল একটি ক্লাবে পরিণত হয়েছে। এই ক্লাবটি জু অ লা নঁতেস ("নাঁত ধরনের খেলা")-এর সম্মিলিত চেতনায় উজ্জীবিত একটি ক্লাব।  অর্জন ঘরোয়া  লীগ ১  চ্যাম্পিয়ন (৮): ১৯৬৪–৬৫, ১৯৬৫–৬৬, ১৯৭২–৭৩, ১৯৭৬–৭৭, ১৯৭৯–৮০, ১৯৮২–৮৩, ১৯৯৪–৯৫, ২০০০–০১  কুপ দে ফ্রান্স  চ্যাম্পিয়ন (৩): ১৯৭৮–৭৯, ১৯৯৮–৯৯, ১৯৯৯–২০০০  কুপ দে লা লীগ  চ্যাম্পিয়ন: ১৯৬৪–৬৫  ট্রফি দে চ্যাম্পিয়নস  চ্যাম্পিয়ন (৩): ১৯৬৫, ১৯৯৯, ২০০১  আন্তর্জাতিক  উয়েফা চ্যাম্পিয়নস লীগ  সেমি ফাইনাল: ১৯৯৫–৯৬  উয়েফা কাপ চ্যাম্পিয়ন'স কাপ  সেমি ফাইনাল: ১৯৭৯–৮০  কাপ অফ দি আল্পস  চ্যাম্পিয়ন: ১৯৮২  তথ্যসূত্র  বহিঃসংযোগ     উয়েফা.কমে এফসি নাঁত  বিষয়শ্রেণী:ফুটবল ক্লাব নাঁত বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯৪৩-এ প্রতিষ্ঠিত ফুটবল ক্লাব
জিনজিরিলি মসজিদ ( ,তুর্কি ভাষায় অর্থ "শিকলের মসজিদ"), গ্রিসের উত্তরাঞ্চলীয় সেরেস শহরের একটি ঐতিহাসিক মসজিদ । সেরেসের দক্ষিণ-পশ্চিম কোনে অবস্থিত ষোড়শ শতকে নির্মিত মসজিদটির স্থাপত্যরীতিতে মিমার সিনানের স্থাপত্যকৌশলের প্রভূত বৈশিষ্ট্য বিদ্যমান।   বর্ণনা  মসজিদটি শহরের দক্ষিণ-পশ্চিম কোণে অবস্থিত। এটি একটি মাঝারি আকারের মসজিদ। যেখানে পূর্ব, উত্তর এবং পশ্চিম দিকে দুইতলা বিশিষ্ট পোর্টিকোসহ একটি কেন্দ্রীয়, বর্গাকার নামাজের স্থান রয়েছে; কিবলা দক্ষিণ দিকে অবস্থিত, যখন প্রবেশ পথটি উত্তর দিক থেকে। কেন্দ্রীয় স্থানটি একটি গম্বুজ দ্বারা আচ্ছাদিত, অন্যদিকে পোর্টিকোগুলি শীর্ষস্থানীয় শিবিরের গম্বুজ দ্বারা। মিম্বর ভবনের দক্ষিণ-পশ্চিম কোণে অবস্থিত। এটি মার্বেল দ্বারা তৈরি, এবং গ্রিসে আজও টিকে থাকা অন্যতম সেরা মার্বেলের কাজের উদাহরণ। প্রবেশদ্বারে কলামগুলির মধ্যে ফাঁকা স্থানগুলির উপরে ছোট গম্বুজগুলি শীর্ষে একটি কলাম-সমর্থিত বারান্দা বৈশিষ্ট্যযুক্ত। মূল কাঠামোর গাঁথুনীতে ইট দিয়ে ঘেরা বা রুক্ষ পাথরের বৈশিষ্ট্য রয়েছে, বারান্দাটি পুরোপুরি চুনাপাথরের আশলারযুক্ত।   স্থাপত্য বৈশিষ্ট্য  মসজিদটির স্থাপত্যরীতি এবং ভুমি পরিকল্পনা ও নকশায় ১৬শ শতাব্দীর শেষের দিকের অটোম্যান স্থাপত্যরীতির সাধারণ বৈশিষ্ট্য বিদ্যমান। এতে মিমার সিনানের স্থাপত্য কৌশল অনুসরণ করা হয়েছে, যা একই সময় ইস্তাম্বুলের মসজিদ্গুলিতে দেখা যায়।   চিত্রশালা    তথ্যসূত্র   বিষয়শ্রেণী:১৬শ শতাব্দীর মসজিদ বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মসজিদ স্থাপত্য বিষয়শ্রেণী:গ্রিসের মসজিদ বিষয়শ্রেণী:ইসলামি স্থাপত্য বিষয়শ্রেণী:গ্রিসের উসমানীয় মসজিদ বিষয়শ্রেণী:গম্বুজসহ মসজিদ বিষয়শ্রেণী:উসমানীয় সাম্রাজ্যের অধীনে মেসিডোনিয়া
থাম্ব|কেনিয়ার একটি রিফুউজি ক্যাম্পের ছবি যেটি ফুটে উঠেছে শিক্ষা সবার জন্য। সবার জন্য শিক্ষা হল ইউনেস্কো (জাতিসংঘ শিক্ষা, বিজ্ঞান ও সংস্কৃতি সংস্থা) কর্তৃক ২০১৫ সালের মধ্যে বিশ্বের সকল শিশু, যুবক ও প্রৌঢ়দের মাঝে অন্যতম মৌলিক চাহিদা শিক্ষা নিশ্চিতের নিমিত্তে পরিচালিত একটি বৈশ্বিক আন্দোলন ।  ইউনেস্কো সবার জন্য শিক্ষা আন্দোলনকে বেগবান করার জন্যে বিশ্বব্যাপী বিভিন্ন উদ্যোগকে সমন্বয় করছে। বিভিন্ন দেশের সরকার, উন্নয়ন সহযোগী সংস্থা, সুশীল সমাজ, বে-সরকারী সংস্থা এবং গণমাধ্যম বর্তমানে ইউনেস্কোর এ লক্ষ্য বাস্তবায়নের জন্য কাজ করছে। সবার জন্য শিক্ষা আন্দোলন  মিলেনিয়াম ডেভেলপমেন্ট গোল(৮) এর আওতায় ইতোপূর্বে গৃহীত মিলেনিয়াম ডেভেলপমেন্ট গোল (দুই) বিশ্বব্যাপী প্রাথমিক শিক্ষা কার্যক্রম এবং মিলেনিয়াম ডেভেলপমেন্ট গোল (৩) শিক্ষা ক্ষেত্রে লৈঙ্গিক সমতার সাথে সমন্বয়ের মাধ্যমে ২০১৫ সালের মধ্যে বাস্তবায়নের লক্ষ্যমাত্রা নির্ধারণ করেছে ইউনেস্কো। বিশ্বব্যাপী গুণগত প্রাথমিক শিক্ষা কার্যক্রম ত্বরান্বিত করার উদ্দ্যেশে ইউনেস্কো যেসকল কার্যক্রম গ্রহণ ও পরিচালনা করছে তার বিশদ বিবরণ পাওয়া যাবে ইউনেস্কোর অফিসিয়াল ওয়েবসাইটে এডুকেশন ফর অল গ্লোবাল মনিটরিং রির্পোট শীর্ষক শিরোনামে।  সবার জন্য শিক্ষা বিষয়ক বিশ্ব সম্মেলন (জমতিয়েন, থাইল্যান্ড, ১৯৯০) ১৯৯০ সালে থাইল্যান্ডের জমতিয়েন সম্মেলনে সবার জন্য শিক্ষা বিশ্ব ঘোষণা আসে বিভিন্ন দেশের প্রতিনিধিগণের উপস্থিততে।  ওয়ার্ল্ড এডুকেশন ফোরাম (ডাকার, সেনেগাল ২০০০) ১৯৯০ সালের ওয়ার্ল্ড কনফারেন্সের দশ বছর পর বিশ্ব নেতৃবৃন্দ পুনরায় মিলিত হন সেনেগালের ডাকারে অনুষ্ঠিত ওয়ার্ল্ড এডুকেশন ফোরামের সম্মেলনে ,যাতে উপস্থিত ১১০০ প্রতিনিধি পূর্ববর্তী সম্মেলনের নির্ধারিত লক্ষ্য অর্জনের ক্ষেত্রে বেশ কিছু দেশের মন্থর গতি লক্ষ্য করেন। এবং সবার জন্য শিক্ষা অন্দোলনের নির্ধারিত সময়সীমার মধ্যে সফলতা অর্জনের উদ্দ্যেশ্যে ডাকার ফ্রেমওয়ার্ক ফর এ্যাকশন গ্রহণ করেন যাতে ছয়টি পরিমাপক নির্দিষ্ট করা হয় যা ২০১৫ সালের মধ্যে সব শ্রেণির মানুষের জন্য শিক্ষা নিশ্চিত করার বিষয়ে সাহায্য করবে। ইউনেস্কোর সমন্বয়ে অন্যান্য সংস্থাসমূহ ডাকার সম্মেলনে যে ছয়টি লক্ষ্য নির্ধারণ করেন তা নিন্মরূপঃ  লক্ষ্য-১:মৌলিক শিক্ষা চাহিদা অর্জন। লক্ষ্য-২:। লক্ষ্য -৩: অল্পবয়সী এবং প্রাপ্তবয়সীদের মধ্যে শিক্ষা এবং জীবন দক্ষতা অর্জনে সহায়তা করা লক্ষ্য-৪: বয়স্ক শিক্ষার হার পঞ্চাশ শতাংশের বেশি বৃদ্ধি করা লক্ষ্য-৫:  ২০০৫ সালের মধ্যে জেন্ডার সমমর্যাদা এবং ২০১৫ সাল নাগাদ জেন্ডার সমতা প্রতিষ্ঠা করা লক্ষ্য ৬: শিক্ষার মান উন্নত করা  তথ্যসূত্র  বহিঃসংযোগ  সবার জন্য শিক্ষা-আন্তর্জাতিক সহযোগিতা ইউনেস্কো.  World Declaration on Education For All: Meeting Basic Learning Needs ("Jomtien Declaration")  Education For All Global Monitoring Report  বিষয়শ্রেণী:শিক্ষার দর্শন বিষয়শ্রেণী:ইউনেস্কো বিষয়শ্রেণী:আন্তর্জাতিক উন্নয়ন বিষয়শ্রেণী:প্রাথমিক শিক্ষা
বাংলাদেশের রাঙ্গামাটি জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)   বিশ্ববিদ্যালয়  বিশ্ববিদ্যালয়ডাকনামপ্রতিষ্ঠিতঅবস্থানবিশেষায়িতধরনওয়েবসাইটরাঙ্গামাটি বিজ্ঞান ও প্রযুক্তি বিশ্ববিদ্যালয়রাবিপ্রবি২০০১রাঙ্গামাটিবিজ্ঞান ও প্রযুক্তিসরকারিওয়েবসাইট    মেডিকেল কলেজ  মেডিকেল কলেজডাকনামপ্রতিষ্ঠিতঅবস্থানবিশেষায়িতধরনওয়েবসাইটরাঙ্গামাটি মেডিকেল কলেজ২০১৪রাঙ্গামাটিসাধারণসরকারি   কলেজ  ক্রম নংপ্রতিষ্ঠানের নামঅবস্থানপর্যায়০১রাঙ্গামাটি সরকারি কলেজরাঙ্গামাটি১১-মাস্টার্স০২কর্ণফুলি সরকারি ডিগ্রী কলেজবড়ইছড়ি, কাপ্তাই১১-স্নাতক০৩কাউখালী সরকারি ডিগ্রী কলেজঘাগড়া, কাউখালী১১-স্নাতক০৪কাচালং ডিগ্রী কলেজবাঘাইছড়ি১১-স্নাতক০৫রাঙ্গামাটি সরকারি মহিলা কলেজরাঙ্গামাটি১১-স্নাতক০৬লংগদু মডেল কলেজমাইনীমুখ, লংগদু১১-স্নাতক০৭বাংলাদেশ সুইডেন পলিটেকনিক ইনস্টিটিউটকাপ্তাইকারিগরী শিক্ষা০৮আর্যানন্দ পালি কলেজঘিলাছড়ি, রাজস্থলী১১-১২০৯কর্ণফুলি পেপার মিলস হাই স্কুল এন্ড কলেজচন্দ্রঘোনা, কাপ্তাই৬-১২১০গুলশাখালী আদর্শ মহাবিদ্যালয়গুলশাখালী, লংগদু১১-১২১১ঘাগড়া কলেজঘাগড়া, কাউখালী১১-১২১২নানিয়ারচর সরকারি কলেজনানিয়ারচর১১-১২১৩বরকল রাগীব রাবেয়া কলেজবরকল১১-১২১৪বাঙ্গালহালিয়া কলেজবাঙ্গালহালিয়া, রাজস্থলী১১-১২১৫রাজস্থলী সরকারি কলেজগাইন্দ্যা, রাজস্থলী১১-১২১৬শিজক মহাবিদ্যালয়সারোয়াতলী, বাঘাইছড়ি১১-১২১৭রাঙ্গামাটি পাবলিক কলেজরাঙ্গামাটি সদর১১-১২   মাধ্যমিক বিদ্যালয়    রাঙ্গামাটি সরকারি উচ্চ বিদ্যালয়  রাঙ্গামাটি সরকারি বালিকা উচ্চ বিদ্যালয়   মাদ্রাসা   -  ক্রম নং	প্রতিষ্ঠানের নাম	অবস্থান	পর্যায়  ০১	আল-আমিন ইসলামিয়া ফাজিল (ডিগ্রী) মডেল মাদ্রাসা	রাঙ্গামাটি	স্নাতক সমমান  ০২	মাইনীমুখ ইসলামিয়া আলিম মাদ্রাসা	মাইনীমুখ, লংগদু	উচ্চ মাধ্যমিক সমমান  ০৩	রাঙ্গামাটি সিনিয়র (আলিম) মাদ্রাসা	রাঙ্গামাটি	উচ্চ মাধ্যমিক সমমান  ৪, মধ্য ইয়ারিংছড়ি দারুল উলুম মাদরাসা ও এতিমখানা,আটারকছড়া-লংগদু-রাঙ্গামাটি (কওমী)  ৫,করল্যাছড়ি হযরত আয়েশা সিদ্দীকা রাঃ মহিলা মাদ্রাসা ও এতিমখানা, লংগদু - রাঙ্গামাটি (কওমী)   তথ্যসূত্র    বহিঃসংযোগ   বিষয়শ্রেণী:রাঙ্গামাটি জেলা বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
আলু বোখারা (বৈজ্ঞানিক নাম: Prunus × domestica) () অর্থাৎ ইউরোপীয় পাল্ম রোসাসে (Rosaceae) পরিবারের সপুষ্পক ফলজ উদ্ভিদের একটি প্রজাতি। এটি পর্ণমোচী বৃক্ষ, ইংরেজিতে প্লাম হিসাবে পরিচিত, যদিও সমস্ত প্লাম এই প্রজাতির অন্তর্ভুক্ত নয়। গ্রিনেজেজ এবং মনাক্কা P. domestica উপ-প্রজাতির অন্তর্ভুক্ত। এই সংকর প্রজাতিটি Prunus spinosa এবং Prunus cerasifera.থেকে সৃষ্টি।   বর্ণনা  থাম্ব|আলু বোখারা ফল পাকা অবস্থায় এটি একটি বৃহৎ গুল্ম বা ছোট বৃক্ষ। এটি কাটাযুক্ত গাছ, সাদা ফুল হয়, বসন্তকালে ফোটে। ফলের আকার ডিম্বাকৃতি বা গোলাকৃতি হয়। এটি মশলা জাতীয় ফল হিসেবে বিবেচিত। আলুবোখারা হলো শুকনা পাম ফল। এতে ক্যালরির মাত্রা খুব কম থাকে।  এশিয়া অঞ্চলে অ্যালোভেরা উদ্ভিদ প্রজাতির মানানী, মেথাইল এবং রেড বাট জাতের আলু বোখারা গাছের চাষ হয়ে থাকে । ইউরোপীয় পাল্ম রোসাসে পরিবারের সম্পূরক পলজ উদ্ভিদের একটি প্রজাতি এই আলু বোখারা । প্রথমে ফলটি স্বাদ টক হয় । তবে পাকার পর তা কালো হয়ে মিষ্টি হয়ে যায়।   বিস্তৃতি  আলু বোখারা সাধারণত ইরাক, ইরান, পাকিস্তান ও ভারতে জন্মে থাকে। বর্তমানে বাংলাদেশে বাণিজ্যিকভাবে এর চাষ বেশ লাভজনক। তবে ভারতের কাশ্মীর, হিমালয়, পাকিস্তান, আফগানিস্তান এবং ইরানে প্রচুর পরিমাণে চাষ হয়।   ব্যবহার  পোলাও, বিরিয়ানি, রোস্ট, সালাদ, জ্যাম, জ্যালি, আচার এবং বোরহানিসহ নানা অভিজাত খাবার তৈরিতে আলু বোখারা ব্যবহার হয়। তবে বিরিয়ানি বা পোলাও জাতীয় খাবারে এর ব্যবহার বেশি।   পুষ্টিগুন  পুষ্টি বিশেষজ্ঞদের মতে ক্যালসিয়াম, আয়রন, পটাশিয়াম, সোডিয়াম এবং ম্যাগনেসিয়াম সমৃদ্ধ আলু বোখারায় রয়েছে ফ্যাট, প্রোটিন, ভিটামিন এ, বি, সি, কে এবং ই। এছাড়াও অ্যালোভেরায় অ্যান্টিঅক্সিডেন্ট রয়েছে যা ক্যান্সারের ঝুঁকি কমায়।   চিত্রশালা    তথ্যসূত্র    বহিঃসংযোগ   বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ইউরোপের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ইরাকের উদ্ভিদ বিষয়শ্রেণী:ইরানের উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:প্রুনাস বিষয়শ্রেণী:ফলদ বৃক্ষ
চতুর্দশ লুই (লুই দিউদোনে; ৫ সেপ্টেম্বর ১৬৩৮ - ১ সেপ্টেম্বর ১৭১৫), যিনি লুই দ্য গ্রেট (লুই লে গ্র্যান্ড) বা সূর্য রাজা (লে রোই সোলেইল) নামেও পরিচিত, ছিলেন ফ্রান্সের রাজা। তিনি ১৪ মে ১৬৪৩ থেকে ১৭১৫ সালে তার মৃত্যু পর্যন্ত ৭২ বছর এবং ১১০ দিনের শাসনকাল যাচাইযোগ্য ইতিহাসের মধ্যে দীর্ঘতম। যদিও চতুর্দশ লুইয়ের ফ্রান্স ছিল ইউরোপে নিরঙ্কুশতার যুগের প্রতীক ছিল, রাজা নিজেকে বিভিন্ন গুরুত্বপূর্ণ রাজনৈতিক, সামরিক এবং সাংস্কৃতিক ব্যক্তিত্ব দিয়ে ঘিরে রেখেছিলেন, যেমন বসুয়ে, কোলবের, লে ব্রুন, লে নট্রে, লুলি, মাজারিন, মলিয়ের, রাসিন, টুরেন এবং ভোবান।  লুই ১৬৬১ সালে তার মুখ্যমন্ত্রী কার্ডিনাল মাজারিনের মৃত্যুর পর ফ্রান্সে তার ব্যক্তিগত শাসন শুরু করেন। রাজাদের ঐশ্বরিক অধিকারের ধারণার অনুগামী, লুই তার পূর্বসূরিদের রাজধানী থেকে শাসিত একটি কেন্দ্রীভূত রাষ্ট্র তৈরি করার কাজ অব্যাহত রেখেছিলেন। তিনি অভিজাত পরিবারের অনেক সদস্যকে ভার্সাইয়ের তার বিশাল প্রাসাদে বসবাস করতে বাধ্য করার মাধ্যমে ফ্রান্সের কিছু অংশে বিদ্যমান সামন্তবাদের অবশিষ্টাংশ দূর করতে চেয়েছিলেন; তিনি অভিজাতদের শান্ত করতে সফল হন এবং তাদের মধ্যে অনেক সদস্য তার সংখ্যালঘু থাকাকালীন ফ্রন্ডে অংশগ্রহণ করেছিলেন। এর মাধ্যমে তিনি সবচেয়ে শক্তিশালী ফরাসি রাজাদের একজন হয়ে ওঠেন এবং ফ্রান্সে নিরঙ্কুশ রাজতন্ত্রের একটি ব্যবস্থাকে সুসংহত করেন যা ফরাসি বিপ্লব পর্যন্ত স্থায়ী ছিল। লুই গ্যালিকান ক্যাথলিক চার্চের অধীনে ধর্মের অভিন্নতাও প্রয়োগ করেছিলেন। তার নান্টেসের চুক্তির প্রত্যাহারাদেশ হিউগেনো প্রোটেস্ট্যান্ট সংখ্যালঘুদের অধিকার বাতিল করে এবং তারা ক্রমাগত ড্রাগুনেডের শিকার হয়, যা কার্যকরভাবে হিউগেনোদের দেশত্যাগ বা ধর্মান্তরিত করতে বাধ্য করে, সেইসাথে ফরাসি প্রোটেস্ট্যান্ট সম্প্রদায়কে কার্যত ধ্বংস করে দেয়।  তথ্যসূত্র  বিষয়শ্রেণী:১৬৩৮-এ জন্ম বিষয়শ্রেণী:১৭১৫-এ মৃত্যু বিষয়শ্রেণী:রাজপুত্র বিষয়শ্রেণী:চতুর্দশ লুই বিষয়শ্রেণী:পর্তুগিজ বংশোদ্ভূত ফরাসি ব্যক্তি বিষয়শ্রেণী:ফরাসি রোমান ক্যাথলিক
গজঘণ্টা হাই স্কুল ও কলেজ রংপুর বিভাগের রংপুর জেলার গংগাচড়া উপজেলার গজঘণ্টা ইউনিয়নের একটি স্কুল এন্ড কলেজ।  ইতিহাস  গংগাচড়া উপজেলার প্রাচীন শিক্ষা প্রতিষ্ঠানের মধ্যে একটি হচ্ছে এই বিদ্যালয়টি। বিদ্যালয়টি ১৯০৬খ্রি. এম.ভি. স্কুল হিসেবে প্রতিষ্ঠিত হয়। ১৯১৮খ্রি. ইহা এম. ই. স্কুল হিসেবে চালু হয় এবং ১৯৩৭খ্রি. অনুমোদন লাভ করে। ১৯৫৩ খ্রি. জুনিয়র হাই স্কুল, ১৯৬৫খ্রি. হাই স্কুল, ১৯৯৭খ্রি. উচ্চ মাধ্যমিক খোলার অনুমোদন লাভ করে। প্রথম অফিস ঘর ছিল সতীশ চন্দ্র দাতব্য চিকিৎসালয়ে (যা তখন বন্ধ ছিল) এবং ক্লাস হত সিগার মেকিং ফ্যাক্টরির পরিত্যক্ত ঘরে।  প্রতিষ্ঠার ক্ষেত্রে অবদান রাখেন জমিদার বাবু ঈষাণ চন্দ্র রায় চৌধুরী, বাবু কেশব চন্দ্র রায় চৌধুরী, বাবু সতীশ চন্দ্র রায় চৌধুরী, বাবু নলিনী কান্ত, বাবু উমা কান্ত সাহা, মৌ. এম. এমদাদ আলী মিঞা,  আব্দুর ছাত্তার দালাল, আলেফ উদ্দিন দালাল প্রমুখ। কলেজ করার ক্ষেত্রে আলী মো. জাফর টফির অবদান রয়েছে। স্কুলটির প্রথম প্রধান শিক্ষক ছিলেন বাবু সুরেন্দ্রনাথ সেন গুপ্ত।  ভবনের বিবরণ কলেজটিতে ৫টি ভবন আছে-   প্রশাসনিক ভবন-১টি।  একাডেমিক ভবন-৪টি।  অন্যান্য   বিজ্ঞানাগার-১টি  কম্পিউটার ল্যাব-১টি	  পাঠাগার- ১টি  পোশাক ছেলের আকাশি রঙের শার্ট, প্যান্ট নেভি ব্লু। মেয়েদের পায়জামা, কামিজ ও ওড়না সাদা।  সাংস্কৃতিক কর্মকাণ্ড  কলেজের অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।  ফলাফল  প্রতিবছর কলেজটি বোর্ড পরীক্ষায় কৃতিত্বের স্বাক্ষর রাখে। ২০১৬ সালে এসএসসিতে ১০০% ভাগ পাশ করে।  তথ্যসূত্র  বিষয়শ্রেণী:রংপুর জেলার মহাবিদ্যালয়
খাইরুদ্দিন আল-জিরিকলি (; ইংরেজি : Khayr al-Dīn al-Ziriklī, জুন ২৫, ১৮৯৩ – নভেম্বর ২৫, ১৯৭৬) সিরিয়া ও লেবাননে ফরাসি মেন্ডেট-এর বিরোধিতাকারী সিরিয়ান জাতীয়তাবাদী কবি, ঐতিহাসিক, সিরিয়ার নাগরিক এবং সৌদি আরবের সেবায় তিনি একজন কূটনীতিক ছিলেন।  জন্ম আল-জিরিকলি ১৮৯৩ খ্রিস্টাব্দের ২৫ জুন লেবাননের বৈরুত-এ জন্ম গ্রহণ করেন।  কর্মজীবন  খাইরুদ্দিন আল-জিরিকলি দামেস্কে বেড়ে ওঠেন।  প্রথম বিশ্বযুদ্ধের ফলে উসমানীয় সাম্রাজ্যের বিলুপ্তির পর, জিরিকলি দামেস্কে লিসানুল আরব (আরবদের ভাষা) নামে একটি দৈনিক পত্রিকা প্রকাশ করেন, একসময় তা বন্ধ হয়ে যায় । চেতনাদীপ্ত মন তাকে চুপ থাকতে দেয়নি। এরপর তিনি দৈনিক আল-মুফিদ-এর প্রকাশনায় অংশ নেন । সাহিত্য রচনা করেন ও সামাজিক বিষয়-আশয় নিয়ে  প্রবন্ধ লেখেন। তার প্রতিবাদী লিখনি উপর তলার ব্যক্তিবর্গের নজর এড়ায়নি। ১৯২৩ সালের ২৩ জুলাই মায়সালুনের যুদ্ধ এবং দামেস্কে ফরাসি আক্রমণের পরে, তার অনুপস্থিতিতে তাকে মৃত্যুদণ্ড দেওয়া হয় এবং ফরাসি কর্তৃপক্ষ তার সম্পত্তি বাজেয়াপ্ত করে। তিনি দামেস্ক থেকে কর্তৃত্বপ্রাপ্ত শক্তির অধীন ফিলিস্তিন-এ পালিয়ে যান এবং হেজাজ রাজতন্ত্র-এ তীর্থযাত্রা করেন।  আন্তর্জাতিক সম্মেলন  ২৫ থেকে ২৭ সেপ্টেম্বর ১৯৪৬ পর্যন্ত জিরিকলি লন্ডনে ওয়ার্ল্ড মেডিক্যাল অ্যাসোসিয়েশন-এর  প্রথম সভায় অংশগ্রহণ করেন।  ১৬ থেকে ২১ সেপ্টেম্বর ১৯৪৭ পর্যন্ত তিনি প্যারিস-এ ওয়ার্ল্ড মেডিকেল অ্যাসোসিয়েশন-এর সম্মেলনে অংশগ্রহণ করেন।  ১৯৪৭ সালে লেক সাকসেসে জাতিসংঘ সাধারণ পরিষদ-এর অধিবেশনে যোগ দেন।  ১৯৫৪ সালে তিনি এথেন্সে মিনিস্টার প্লেনিপোটেনশিয়ার ছিলেন।  ১৯৫৫ সালে তাকে তিউনিসিয়া পাঠানো হয় এবং সাংবিধানিক পার্টি আয়োজিত একটি সম্মেলনে অংশগ্রহণ করেন।  তথ্যসূত্র  বিষয়শ্রেণী:সিরীয় কবি বিষয়শ্রেণী:সিরীয় জাতীয়তাবাদী বিষয়শ্রেণী:সৌদি কূটনীতিক বিষয়শ্রেণী:১৮৯৩-এ জন্ম বিষয়শ্রেণী:১৯৭৬-এ মৃত্যু
উদয়পুর সিটি–পাটলিপুত্র হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা রাজস্থানের উদয়পুর সিটি রেলওয়ে স্টেশন এবং বিহারের পাটলিপুত্র জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯৬৬৯/১৯৬৭০ ট্রেন নম্বরাঙ্কিত হয়ে পরিচালিত হচ্ছে। ট্রেনটি বিহার, উত্তরপ্রদেশ ও রাজস্থানের মধ্যে চলাচল করে। Important information for Indian Railways passengers: This facility announced ahead of DiwaliHansafar Express for Lucknow from UdaipurDiwali gift to railway passengers, special trains for Lucknow from Hansafar Express, Udaipur, Special train for Chandigarh New train will run for Udaipur City Hamsafar Express    কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ১৯৬৬৯ নং উদয়পুর সিটি–পাটলিপুত্র হামসফর এক্সপ্রেস ৪৮ কিমি প্রতি ঘন্টা বেগে বুধবার উদয়পুর সিটি থেকে যাত্রা শুরু করে ৩২ ঘণ্টা ৫৫ মিনিটে ১৫৬৫ কিমি এবং ১৯৬৭০ নং ট্রেনটি শনিবার পাটলিপুত্র থেকে ৪৯ কিমি প্রতি ঘন্টা বেগে যাত্রা করে ৩২ ঘন্টা ১০ মিনিটে ঐ দূরত্ব অতিক্রম করে। এই পথে বিভিন্ন সেক্টরে রেল যাত্রার দৈর্ঘ অহেতুক বৃদ্ধি ও তুলনামূলক ধীরগতি সম্পন্ন হওয়ার কারণে বেশিরভাগ যাত্রী এই ট্রেন এড়িয়ে চলেন।   লোকো লিংক  এই ট্রেনটি ভগৎ কি কোঠি ডিজেল লোকো শেড ডব্লিউডিপি-৪ডি লোকোমোটিভ দ্বারা উদয়পুর সিটি থেকে পাটলিপুত্র পর্যন্ত যায়।   পথ ও যাত্রাবিরতি                                               টীকা    তথ্যসূত্র   বিষয়শ্রেণী:২০১৮-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:উত্তরপ্রদেশের রেল পরিবহন বিষয়শ্রেণী:বিহারের রেল পরিবহন